open-index/open-wikipedia-markdown huggingface dataset:
Rádiové žiarenie

**Rádiové žiarenie** (iné názvy: **rádiové lúče**, ako vlnenie: **rádiové vlnenie/vlny**, skôr neformálne: **rádiovlny**; ako časť elektromagnetického spektra: **rádiové spektrum, pásmo rádiových vĺn**, v niektorých kontextoch aj **rádiofrekvenčné pásmo**) je elektromagnetické žiarenie s kmitočtom menším ako 300 GHz (s vlnovou dĺžkou väčšou ako 1 milimeter) a väčším ako 10 kHz (s vlnovou dĺžkou menšou ako 30 km). 

Zemská atmosféra prepúšťa rádiové žiarenie s vlnovou dĺžkou 1 mm až 30 m (tzv. rádiové okno). Rádiové vlny v rozsahu 9 kHz až 3000 GHz sa používajú na prenos informácií v oboroch ako rozhlas, televízia, rádioamatérstvo alebo rádiom ovládaný model. Štúdiom vesmírneho rádiového žiarenia sa zaoberá rádioastronómia.

## Komunikačné vlny
* dlhé vlny (DV, 1-10 kilometrov);
* stredné vlny (SV, 100-1000 metrov);
* krátke vlny (KV, 10-100 metrov);
* veľmi krátke vlny (VKV, 1-10 metrov) označované tiež ako VHF (z angl. *Very High Frequency*) je kmitočtové pásmo v rozmedzí 30 - 300 MHz genericky využívané v rozhlase, ale tiež používané ako najstaršie pásma analógovej televízie tzv. I. - II. pásmo, t.j. 1. - 12. kanál, 48 - 230 MHz;
* ultrakrátke vlny (UKV, 10-1 decimetrov) označované tiež ako UHF (z angl. *Ultra High Frequency*) je kmitočtové pásmo v rozmedzí 300 - 3000 MHz, okrem toho, že ho všeobecne využívajú GSM technológie, sa tiež používa v oblasti pásma „novšej“ analógovej televízie tzv. IV. - V. pásmo, t.j. 21. - 69. kanál, 470 - 862 MHz;
 
## Objav
Rádiové vlny prvýkrát predpovedala matematická práca vykonaná v roku 1867 škótskym matematickým fyzikom Jamesom Clerkom Maxwellom. Jeho matematická teória, ktorá sa teraz nazýva Maxwellove rovnice, predpovedala, že spojené elektrické a magnetické pole môže cestovať vesmírom ako „elektromagnetická vlna“. Maxwell navrhol, aby svetlo pozostávalo z elektromagnetických vĺn veľmi krátkej vlnovej dĺžky. V roku 1887 nemecký fyzik Heinrich Hertz demonštroval realitu Maxwellových elektromagnetických vĺn experimentálnym generovaním rádiových vĺn vo svojom laboratóriu a ukázal, že vykazujú rovnaké vlnové vlastnosti ako svetlo: stojaté vlny, lom, difrakcia a polarizácia. Taliansky vynálezca Guglielmo Marconi vyvinul prvé praktické rádiové vysielače a prijímače okolo rokov 1894–1895. Za rozhlasové práce dostal Nobelovu cenu za fyziku v roku 1909. Rádiová komunikácia sa začala komerčne používať okolo roku 1900. Okolo roku 1912 pôvodný názov, „Hertzova vlna“ nahradil moderný výraz „rádiová vlna“.

Kategória:Elektromagnetické žiarenie
Karmel

[thumb|Hora Karmel v roku [1894]]
[thumb|Budova [Hajfská univerzita|Hajfskej univerzity na vrcholku hory Karmel v roku 1996]]
**Karmel** (hebr. , arab.  *Džabal al-Karmal*) je pohorie v Izraeli. Tiahne sa od pobrežia Stredozemného mora na juhovýchod, má dĺžku 23 km, šírku až 10 km a výšku až 546 m.

Názov pohoria je odvodený z hebrejského výrazu *„kerem el“*, čo znamená „Božia vinica“. Pohorie bolo v minulosti skutočne pokryté vinicami a je známe svojou bujnou vegetáciou, za ktorú vďačí pomerne vysokému množstvu zrážok (v priemere 500-600 mm ročne). Priemerná teplota v oblasti sa pohybuje okolo 19 °C, priemerná vlhkosť je na úrovni 69%. Medzi rastlinné druhy, ktoré sa na Karmeli vyskytujú, patrí napr. rohovník obyčajný, borovica halepská a dub *[[Quercus calliprinos]]*. Z fauny tu žije srnec lesný, daniel škvrnitý, výr skalný a sup bielohlavý. V roku 1996 bolo pohorie vyhlásené za prírodnú rezerváciu UNESCO.

Na pohorí sa rozkladá časť mesta Hajfa a ďalšie menšie mestá, ako napr. Nešer, Tirat ha-Karmel a Zichron Ja'akov.

## Dejiny
Hora Karmel sa spomína už v hebrejskej Biblii. Práve tu sa uskutočnil zápas proroka Eliáša s uctievačmi Baala, ktorý sa skončil Eliášovým víťazstvom. http://www.svatepismo.sk/suradnice.php?suradnice=1Kr%2018,20-40

Hovorí sa aj o zjaveniach Panny Márie Karmelskej aj o škapuliari.

Na Karmeli založil v 12. storočí istý pútnik alebo križiak *Berthold* († po 1185) kontemplatívnu katolícku rehoľu karmelitánov. Rehoľa sa postupne rozrástla a dnes je jednou z najväčších katolíckych reholí vôbec. Karmelitánska konštitúcia z roku 1281 sa priamo odvoláva na eliášovskú tradíciu na Karmeli: 

*„Od tých čias, keď proroci Eliáš a Elizeus zbožne prebývali na hore Karmel, svätí otcovia Starého i Nového zákona (...) bez prestania žili chvályhodným spôsobom života vo svätom pokání pri Eliášovom prameni.“* 

Archeologické nálezy prítomnosť židovských pustovníkov na mieste nepotvrdili.

Počas prvej svetovej vojny hral Karmel dôležitú strategickú úlohu:  pri priesmyku karmelským hrebeňom naproti Jezraelskému údoliu sa odohrala Bitka pri Meggide. Táto bitka spôsobila obrat vo vojne s Osmanskou ríšou. Britov v nej viedol generál Edmund Allenby. 

Podľa novozákonnej knihy Zjavenia svätého Jána sa pri Meggide odohrá eschatologická bitka Armagedon.

Na hore Karmel sa nachádza aj medzinárodné bahájske centrum s telesnými pozostatkami Bába a Bahá’u’lláha.

## Iné projekty

Kategória:Národné parky v Izraeli
Kategória:Pohoria v Izraeli
Kategória:Biblické miesta
Kategória:Pútnické miesta
Zoznam predsedov vlády Austrálie

[190px|náhľad|vpravo|[Edmund Barton, historicky prvý predseda vlády (1901 – 1903)]]
[190px|náhľad|vpravo|[Kevin Rudd, bývalý predseda vlády (2007 – 2010, 2013)]]
[190px|náhľad|vpravo|[Tony Abbott, súčasný predseda vlády (od 18. septembra 2013)]]

Toto je zoznam predsedov vlád Austrálie.

Kategória:Predsedovia vlády Austrálie
Austrália
Patriot

**Patriot** môže byť:
* osoba:
** vlastenec
** britský bojovník za nezávislosť v Americkej revolúcii, pozri patriot (Americká revolúcia)
** stúpenec revolučných myšlienok vo Francúzskej revolúcii, pozri Francúzska revolúcia
** príslušník skupiny v opozícii k oranžistom v nizozemskej republike v 17. storočí, pozri patrioti (Nizozemská republika)
** podporovateľ nezávislosti dnešného Québecu (vtedy Dolná Kanada) počas Dolnokanadského povstania v 19. storočí, pozri Povstanie Dolnej Kanady a Hunter Patriots
* mesto v USA, pozri Patriot (Indiana)
* dopravný prostriedok:
** loď Námorníctva USA, pozri USS Patriot (MCM-7)
** trieda expresných osobných parných lokomotív, pozri LMS Patriot
** horská dráha v parku Wolds of Fun v Missouri, pozri Patriot (horská dráha) 
* zbraň:
** mobilný protivzdušný raketový systém USA, pozri MIM-104 Patriot
* názov drámy:
** Der Patriot (Neumann), autor:Alfred Neumann 
** The Patriot, autor: Ashley Dukes
* názov filmu: 
** The Patriot (film z roku 1916)
** The Patriot (film z roku 1917)
** The Patriot (film z roku 1928)
** The Patriot (film z roku 1986)
** Patriot (film z roku 1998)
** Patriot (film z roku 2000)
* názov dvoch superhrdinov z komiksov od Marvel Comics
* názov albumu skupiny Tublatanka, pozri Patriot (album)

## Pozri aj
* TV Patriot 
* Der Patriot (a) denník v meste Lippstadt; b) dráma od Neumanna, pozri vyššie; c) moralistický týždenník v Hamburgu v 18. storočí)
* Hunter Patriots (hnutie za nezávislosť Kanady v polovici 19. storočia)
* Christian Patriot (hnutie v USA)
* The Patriots (tajná spoločnosť v sérii videohier Metal Gear)
* California Patriot (konzervatívny študentský časopis University of California, Berkeley)
* The Lebanon Patriot (zaniknutý americký týždenník vydávaný v Lebanon v Ohiu
* PATRIOT Act (skratka z “Uniting and Strengthening America by Providing Appropriate Tools Required to Intercept and Obstruct Terrorism Act"; federálny zákon USA z roku 2001)
* Patriot Day (pamätný deň USA pre obete 11. septembra 2001).
* Patriot's Day (alebo „Patriots' Day“ alebo bez apostrofu; sviatok v štátoch Massachusetts, Maine a Wisconsin)
* Patriot Stadium (futbalový štadión v El Paso v Texase)
* Patriot Scientific (firma vyvíjajúca mikroprocesory)
Planckove jednotky

**Planckove jednotky** alebo **Planckova stupnica** je skupina fyzikálnych jednotiek definovaných a zavedených nemeckým fyzikom Maxom Planckom. Planckove jednotky vyznačujú hranice platnosti známych fyzikálnych zákonov. Pri vzdialenostiach menších než *Planckova dĺžka* (približne 10−35&nbsp;m) a časoch kratších než *Planckov čas* (približne 10−43&nbsp;s) strácajú priestor a čas vlastnosti ako kontinuum. Každý objekt s rozmermi menšími než Planckova dĺžka by mal podľa princípu neurčitosti také veľké množstvo energie resp. hmoty, že by nevyhnutne musel skolabovať do čiernej diery. Hľadanie zodpovedajúcej teórie kvantovej gravitácie patrí doteraz k základným fyzikálnym problémom.

Planckove jednotky tvoria prirodzený systém jednotiek dĺžky, času a hmotnosti tým, že sú vyjadrené pomocou najzákladnejších fyzikálych konštánt — gravitačnej konštanty (*κ* resp. *G*), rýchlosti svetla (*c*), Planckovej konštanty (*h*), Boltzmannovej konštanty (*k*B) a permitivity vákua (*ε*0). V teórii kvantovej gravitácie resp. v kvantovej fyzike všeobecne je zvyk považovať Planckove jednotky za základné a odvodzovať od nich *G*, *c* a *h*.

Planckove jednotky sú niekedy fyzikmi nazývané aj *Božské jednotky*.

## Definície
Definícia Planckových jednotiek vychádza z jednoduchej analýzy rozmerov, kedy sa hľadá vhodný matematický výraz pre rozmer dĺžky, času resp. hmotnosti. Jednotlivé členy *G, c*, \hbar, *ε*0 a *k*B sa navzájom len násobia, delia, umocňujú a odmocňujú a platí h = 2\pi\hbar.

Okrem týchto základných jednotiek sú definované aj odvodené jednotky:

Planckova plocha hrá dôležitú úlohu v teórii strún a pri pochopení entropie čiernych dier v súvislosti s holografickým princípom.


Kategória:Eponymické termíny vo fyzike
Kategória:Stupnice
John Bennett Fenn

**John Bennett Fenn** (* 15. jún 1917, New York – † 10. december 2010, Richmond, Virgínia) bol americký profesor analytickej chémie. V roku 2002 získal spolu s Koichim Tanakaisom a Kurtom Wüthrichtom Nobelovu cenu za chémiu za rozvoj metód identifikácie a štrukturálnej analýzy biologických makromolekúl. Fenn získal cenu na poli hmotnostnej spektrometrii, špecificky za použitie *Electrospray ionization*, techniky často používanej na identifikáciu a analýzu biologických makromolekúl.

## Iné projekty

Kategória:Osobnosti z New Yorku
Kategória:Chemici USA
Kategória:Nositelia Nobelovej ceny za chémiu
Kategória:Nositelia Nobelovej ceny z USA
Kategória:Vyučujúci na Yale University
Kategória:Členovia United States National Academy of Sciences
Kategória:Členovia American Academy of Arts and Sciences
Black Sabbath (rozlišovacia stránka)

**Black Sabbath** môže byť:

* anglická heavymetalová skupina, pozri Black Sabbath
* debutový album skupiny Black Sabbath, pozri Black Sabbath (album) 
* film talianskeho režiséra Maria Bava, pozri Black Sabbath (film)
* most v Birminghame, pozri Black Sabbath Bridge
Štefanovičova ulica

**Štefanovičova ulica** je ulica:

* v Bratislave, pozri Štefanovičova ulica (Bratislava)
* v Martine, pozri Štefanovičova ulica (Martin)

## Pozri aj
* Štefanovičová 

Kategória:Rozlišovacie stránky – Ulice
Chacana

**Chacana** je masívny, silne erodovaný vulkanický komplex pozostávajúci z rozľahlej kaldera (32 × ) a niekoľkých lávových dómov, ležiaci v Ekvádore. Vyvinul sa v pliocéne až holocéne v troch cykloch. Počiatočná aktivita nastala pred 30 000 až 21 000 rokmi. Početné lávové dómy sú zdrojom explozívnych erupcií od holocénu až po 18. storočie.

Komplex je tvorený vyvretými horninami s rôznym zložením: od andezitov až po ryolity. Blízko kaldery, smerom na juhovýchod sa nachádza stratovulkán Antisana.

## Externé odkazy
* www.volcano.si.edu  – kaldera Chacana na Global Volcanism Program 

Kategória:Sopky Ekvádora
Kategória:Kaldery
Kategória:Štvortisícovky v Ekvádore
Sumaco

Zalesnený stratovulkán **Sumaco** sa týči do výšky približne 4&nbsp;000&nbsp;m nad pralesmi západnej Amazonskej panvy v izolovanej pozícii východne od ekvádorskej vulkanickej reťaze. Tým, že sa nenachádza v hlavnej vulkanickej oblasti, má aj odlišné zloženie láv - prevažne alkalické tefrity, fonolity a bazanity. Napriek silnej erozívnej činnosti častých dažďov si uchováva symetrický kužeľový tvar. Posledná erupcia sa odohrala v roku 1895 (±&nbsp;30&nbsp;rokov).

## Externé odkazy
* www.volcano.si.edu - stratovulkán Sumaco na Global Volcanism Program 

Kategória:Sopky Ekvádora
Kategória:Stratovulkány
Ole Beich

**Ole Beich** (* 1955, Esbjerg, Dánsko – † 16. október 1991, Kodaň, Dánsko) bol dánsky gitarista a basgitarista.

V mladom veku sa stal miestnou rock'n'rollovou ikonou so svojou gitarou Fender Telecaster, dobrým výzorom, dlhými blond vlasmi a rock'n'rollovým správaním. Obľuboval Rolling Stones, Ten Years After, Cactus, Led Zeppelin a Link Wray. Hrával na gitare aj basgitare v niekoľkých miestnych kapelách než sa rozhodol preskúmať rockovú scénu v Los Angeles. Bol pôvodným členom skupiny L.A. Guns a zakladajúcim členom kapely Guns N’ Roses. Speváci Axl Rose a Michael Jagosz sa vymenili za frontmanov počas Beichovho pôsobenia v kapele. Beich odohral zopár vystúpení s Guns N’ Roses začiatkom roka 1985 predtým než sa rozhodol skupinu opustiť pretože s niektorými členmi nezdieľal ten istý názor. 

Nahradil ho Duff McKagan. Pracoval tvrdo, aby našiel členov a mohol založiť rock'n'rollovú kapelu snov. Ale ako mnohí, s ktorými sa potĺkal, aj on sa stal vážne závislým od drog, alkoholu a stratil motiváciu. Po niekoľkých rokoch sa vrátil sa do Dánska a zomrel v roku 1991. Utopil sa v Sankt Jørgenskom jazere v centre Kodane za nevyjasnených okolností. 

Hral na L.A. Guns EP Collector's Edition No. 1.

Kategória:Členovia skupiny Guns N’ Roses
Kategória:Narodenia v 1955
Kategória:Úmrtia v 1991
Kategória:Úmrtia 16. októbra
Kategória:Dánski hudobníci
Acrocanthosaurus

**Acrocanthosaurus** bol veľký, 11 až  dlhý  dravý dinosaurus. Známy je z pozostatkov viacerých jedincov, zahrňujúcich aj kompletnú lebku. Žil pred 115 až 110 miliónmi rokov na území dnes patriacom Texasu (USA). Jediný druh je **Acrocanthosaurus atokensis**.

## Opis
Rod Acrocanthosaurus disponoval stavbou tela typickou pre karnosaury: mal veľkú, otvormi odľahčenú lebku, silné, no krátke predné končatiny s troma prstami, dlhé zadné končatiny a dlhý chvost. V porovnaní inými karnosaurami sa lebka akrokantosaura smerom k rypáku znižovala už od očníc. Jeho krk bol pravdepodobne držaný viac vodorovne ako u iných teropodov. Chrbtové stavce mali značne predĺžené tŕňovité výbežky, pričom najdlhšie sa nachádzali nad bedrami (podobé predĺženie tŕňov stavcov nachádzame u viacerých iných dinosaurov, napr. Suchomimus, alebo ešte výraznejšie pri rodoch Spinosaurus a Ouranosaurus). Účel predĺžených tŕňov stavcov nie je istý. Najčastejšie sa predpokladá, že slúžili ako opora koženej plachte, ktorá pomáhala pri termoregulácii, komunikácii, alebo ju samce používali na lákanie samíc. Ďalšie názory hovoria o použití na skladovanie tuku, prípadne na uchytenie chrbtového svalstva.

## Klasifikácia
Klasifikácia akrokantosaura je problematická. Pôvodne bol zaradený do čeľade Allosauridae, neskôr sa však väčšina vedcov priklonila k názoru, že bol členom čeľade Carcharodontosauridae, kam patrili viaceré formy patriace medzi najväčšie suchozemské dravce všetkých čias. Hoci stále nepanuje konsenzus, väčšina vedcov považuje akrokantosaura za člena Carcharodontosauridae.

## V populárnej kultúre
Acrocanthosaurus sa objavuje v románe Červený Raptor (*Red Raptor*) od amerického paleontológa Roberta T. Bakkera.

## Referencie

## Externé odkazy
* Podrobné informácie o rode Acrocanthosaurus na The Theropod Database (po anglicky) 
* Obrázok kostry akrokantosaura. 

Kategória:Carnosauria
Kategória:Kriedové dinosaury
Kategória:Dinosaury zo Severnej Ameriky
Križiaci

**Križiaci** môže byť:
* množné číslo od križiak – účastník križiackych výprav
* historický román od Henryka Sienkiewicza, pozri Križiaci (kniha)
* historický román od Zofie Kossak-Szczuckej, pozri Križiaci (Kossak-Szczucka)
* poľský film z roku 1960, podľa románu od Henryka Sienkiewicza, pozri Križiaci (film 1960)
* nemecký film z roku 2001, pozri Križiaci (film 2002)
* slovenská hudobná skupina, pozri Križiaci (hudobná skupina)
Cfat

[thumb|Moslimská štvrť v Safede okolo roku [1908]]
thumb|Štvrť v Safede dnes

**Cfat** (hebr. , arab.  *Safad*, angl. *Safed*) je mesto v severnom Izraeli. Má takmer 27 000 obyvateľov *(podľa oficiálnej štatistiky z roku [[2003]])*. Preslávilo sa ako centrum židovskej učenosti a kabalistických štúdií. Spolu s Jeruzalemom, Tiberias a Hebronom je považované za sväté mesto judaizmu.

## Dejiny
Podľa legendy Cfat založili po potope synovia Noema. Historické zdroje ukazujú, že mesto bolo založené v 2. storočí po Kr. V roku 1102 tu križiaci postavili pevnosť, ktorú v roku 1188 dobyl Saladin. Hrad obnovili v roku 1240 francúzski templári, ale v roku 1266 ho definitívne dobyli moslimovia. Safed sa stal hlavným mestom severnej Galiley. 

V 16. storočí sa Cfat pod osmanskou nadvládou stal „židovským mestom“. Okolo roku 1550 tu žilo takmer 10 000 Židov - mnohí z nich prišli zo Španielska po vyhnaní Židov v roku 1492. Usadili sa tu mnohí známi židovskí učenci, napr. rabíni Josef Karo, Moše Cordovero a Jicchak Luria. Cfat sa stal centrom kabalistických štúdií. V roku 1578 tu bola založená prvá hebrejská tlačiareň v Palestíne.

V 17. storočí sa Cfat stal centrom mesianistického hnutia pod vedením Šabtaja Cviho - sabatianizmu. Pochádzala odtiaľ dokonca aj jedna z Cviho manželiek. 

Od 18. storočia došlo v dôsledku zemetrasení (1759, 1837), epidémií (1742, 1812, 1847) a útokov arabského obyvateľstva (1833, 1834, 1929) k poklesu počtu židovského obyvateľstva, ktorý dosiahol najnižšie hodnoty za doby britského mandátu.

V roku 1948, pred začiatkom izraelskej Vojny za nezávislosť, žilo v Cfat 12 000 Arabov a 1 700 Židov. V máji 1948 arabské obyvateľstvo z mesta utieklo. Odvtedy je Cfat čisto židovské mesto.

## Iné projekty

## Externé odkazy
* oficiálna stránka 

Kategória:Mestá v Izraeli
Illiniza

Vyhasnutý stratovulkán **Illinza** (niekedy uvádzaný aj ako **Ilinza**) sa nachádza v Ekvádore asi 50&nbsp;km juhozápadne od Quita. Pozostáva z dvoch zaľadnených štítov: *Illinza Norte* (5&nbsp;126&nbsp;m) a *Illinza Sur* (5&nbsp;248&nbsp;m). Posledná aktivita andezitovo-dacitového vulkánu nie je presne známa, ale jedine vzorky hornin tvoriace dóm *Rasuyacu* sú mladšie ako pleistocén.

Vďaka svojej dostupnosti ju často využívajú neskúsení horolezci na tréning pred výstupmi na vyššie (príp. náročnejšie) štíty.

## Iné projekty
.

## Externé odkazy
* www.volcano.si.edu - stratovulkán Illinza na Global Volcanism Program 

Kategória:Sopky Ekvádora
Kategória:Stratovulkány
Quilotoa

**Quilota** je názov pozostatku dacitového dómu a kaldery, ako výsledku prejavu sopečnej činnosti v najzápadnejšej časti ekvádorských Ánd. Nachádza sa asi 35&nbsp;km severozápadne od mesta Latacunga.

Kaldera má priemer 3&nbsp;km a strmé steny, vystupujúce 400&nbsp;m nad hladinu 250&nbsp;m hlbokého jazera. Pod vodou sa nachádzajú aj zvyšky dómu a horúce pramene. Sopka naposledy eruptovala približne okolo roku 1280. Táto erupcia vyprodukovala približne 10&nbsp;mld.&nbsp;m3 sopečného popola a prachu a množstov pyroklastických prúdov a lahárov - bola to, čo sa týka objemu vyvrhnutého materiálu, najväčšia erupcia v severných Andách. Následným kolapsom dómu sa vtvorila kaldera. Neskoršie erupcie nie sú potvrdené.

## Iné projekty
.

## Externé odkazy
* www.volcano.si.edu  - kaldera Quilotoa na Global Volcanism Program 

Kategória:Sopky Ekvádora
Kategória:Kaldery
Guš Dan

náhľad|Guš Dan

**Guš Dan** (hebr. גוש דן) je názov metropolitnej oblasti Tel Avivu, ktorá zahŕňa oblasť Tel Avivu a centrálneho Izraela pri Stredozemnom mori.

Je to najväčšia metropolitná oblasť v Izraeli s populáciou okolo 3,4 milióna. Je rozdelená na vnútornú a vonkajšiu oblasť.

Vnútorná oblasť zahŕňa mestá Tel Aviv, Bat Jam, Cholon, Ramat ha-Šaron, Ramat Gan, Givatajim, Bnej Brak, Herclija, Or Jehuda, Givat Šmuel a Kirjat Ono a mnoho iných miest.

Vo vonkajšej oblasti sa nachádzajú mestá Petach Tikva, Hod ha-Šaron, Kfar Saba, Raanana, Jehud, Ramla, Lod, Rišon le-Cion, Nes Ciona, Rechovot a ďalšie mestá.

Hromadnú dopravu v Guš Dan zabezpečuje miestna autobusová spoločnosť *[[Dan Bus Company]]*, ktorú však v mnohých mestách nahrádza spoločnosť *[[Kavim]]*. Oblasť disponuje sieťou diaľnic, napríklad *Ayalon Highway*, *Route 2* a a *Route 4*.
## Panoráma

Kategória:Izrael
Betlehem (sídlo)

**Betlehem** (arab.  *Bajt Lahm*, hebr.  *Bet lechem*) je mesto na Západnom brehu Jordánu 8 kilometrov južne od Jeruzalema. Žije tu asi 30 000 obyvateľov a je hlavným mestom betlehemského guvernorátu Palestínskej samosprávy a centrom palestínskeho cestovného ruchu a kultúry.

Tóra označuje Betlehem ako mesto Dávidovo, v ktorom bol korunovaný za kráľa Izraela. Novozákonné evanjeliá označujú Betlehem ako miesto narodenia Ježiša Nazaretského. V meste sídli jedna z najstarších kresťanských komunít na svete.

## Dejiny
Počas povstania Bar Kochby (132 – 135) bolo mesto spustošené a Rimania dali na mieste Ježišovho narodenia vybudovať svätyňu zasvätenú Adónovi. O dve storočia neskôr tam nechala Svätá Helena postaviť vôbec prvý kresťanský kostol – Chrám Narodenia Pána.

V meste v roku 406 zomrela svätá Paula Rímska, vdova, matka piatich detí , medzi nimi aj svätej Blesilli a svätej Eustochii. Bola blízkou spolupracovníčkou svätého Hieronima. 

V roku 529 bolo mesto vyplienené Samaritánmi, no onedlho bolo obnovené. V roku 637 mesto dobyl arabský chalífa Umar ibn al-Chattáb a v 1099 sa mesta zmocnili križiaci, ktorí ho opevnili a nahradili jeho pravoslávne duchovenstvo rímskokatolíckym. To bolo vyhnané po ovládnutí Betlehema sultánom Saladinom. Mestské hradby boli zničené v roku 1250, keď mesto dobyli Malmukovia a následne postupne obnovené počas nadvlády Osmanskej ríše.

Po páde ríše počas prvej svetovej vojny pripadlo mesto pod správu Spojeného kráľovstva v rámci Britského mandátu v Palestíne. Na základe rozhodnutia OSN o rozdelení Palestíny z roku 1947 mal Betlehem pripadnúť arabskému štátu, no po izraelskej vojne za nezávislosť zostalo po roku 1948 pod jordánskou správou. To sa zmenilo v roku 1967, kedy v šesťdňovej vojne dobyl územie západného brehu Jordánu Izrael. Od roku 1995 je Betlehem na základe izraelsko-palestínskych mierových dohôd súčasťou Palestínskej samosprávy.

## Partnerské mestá
*  Třebechovice pod Orebem, Česko

## Referencie


## Iné projekty

## Externé odkazy
* Oficiálne stránky mesta

## Zdroje
* 


Kategória:Mestá na Palestínskych autonómnych územiach
Kategória:Biblické mestá
Chimborazo (sopka)

**Chimborazo** je vyhasnutý stratovulkán a najvyšší vrch Ekvádora. Nachádza sa asi  od hlavného mesta Quito a  severozápadne od mesta Riobamba. Pri dobrej viditeľnosti je zahliadnuteľný až z pobrežia, z mesta Guayaquil. Jeho vrchol je zároveň miestom najviac vzdialeným od stredu Zeme. Sopka je súčasťou rezervácie *Reserva de Produccion Faunistica Chimborazo*.

Sopka je tvorená prevažne andezitovými a dacitovými horninami. Pred 35 000 rokmi nastal kolaps pri explózii, čoho dôkazom sú depozity pyroklastík pod mestom Riobamba. Nasledujúce erupcie vytvorili nový (súčasný) tvar sopky. Pôvodný predpoklad bol, že sopka bola naposledy aktívna v pleistocéne, ale novšie výskumy ukazujú, že posledné erupcie prebehli okolo roku 550 (± 150 rokov).

Sopka je zobrazená na štátnom znaku Ekvádora, Simón Bolívar napísal poému, inšpirovanú vrchom Chimborazo.

## Iné projekty

## Externé odkazy
* Stratovulkán Chimborazo na Global Volcanism Program 

Kategória:Sopky Ekvádora
Kategória:Stratovulkány
Kategória:Vyhasnuté sopky
Západný breh Jordánu

náhľad|Mapa Západného brehu Jordánu
náhľad|Mar Saba okolo roku 1900

**Západný breh Jordánu** alebo **Predjordánsko** (arab.  *Ad-daffa al-garbíja*; hebr. הגדה המערבית *Ha-gada ha-ma'aravit* alebo יהודה ושומרון  – *Jehuda ve-Šomron*, dosl. Judea a Samária; angl. *West Bank*) je vnútrozemské územie na západnom brehu rieky Jordán na Blízkom východe medzi Izraelom a Jordánskom. 

Po páde Osmanskej ríše patrilo k Britskému mandátnemu územiu v Palestíne, v roku 1947 ho Valné zhromaždenie OSN pririeklo novovznikajúcemu arabskému štátu. Počas prvej arabsko-izraelskej vojny v rokoch (1948/49) ho obsadilo Jordánsko. V roku 1967 ho počas šesťdňovej vojny obsadil Izrael. Odvtedy je toto územie podľa OSN a väčšiny západných krajín pod izraelskou okupáciou. Niektorí Izraelčania a Izraelu naklonené skupiny uprednostňujú označenie *sporné územie*. Podľa medzinárodného práva nie je Západný breh Jordánu v súčasnosti súčasťou žiadneho štátu. Slovensko, podobne ako časť členov OSN nemá v tejto otázke jednoznačný postoj. Podľa Dohôd z Osla má byť územie Západného brehu a Pásma Gazy základom pre budúci štát Palestína.

## Obyvateľstvo
Na západnom brehu Jordánu žije asi 2,4 milióna Arabov a viac ako 400 tisíc Židov (vrátane Východného Jeruzalema). Židovské obyvateľstvo žije v nelegálnych osadách. Počet židovských osadníkov sa v súčasnosti stále zvyšuje, a to vďaka rozsiahlej stavebnej činnosti. Arabské obyvateľstvo naproti tomu rastie vďaka vysokej pôrodnosti. Časť arabského obyvateľstva (asi 30%) tvoria utečenci (alebo ich potomkovia) z prvej arabsko-izraelskej vojny z územia dnešného Izraela.

## Iné projekty


Kategória:Palestínske autonómne územia
Kategória:Dejiny Jordánska
Dizzy Reed

**Darren Arthur Reed** (* 18. jún 1963, Hinsdale, Illinois, USA), známejší pod menom **Dizzy Reed**, je americký klávesista ,člen hard rockovej skupiny Guns N’ Roses. Reed je členom kapely od roku 1990, objavil sa na na albumoch Use Your Illusion I a Use Your Illusion II, ktoré sa stali trhákmi. Okrem speváka W. Axla Rosa je jediným zostávajúcim členom skupiny z obdobia ich vrcholu. 

Tiež založil skupinu *The Wild*, je klávesistom a spevákom skupiny *Hookers & Blow*. Bol gitaristom skupiny *[[Johnny Crash]]* potom čo ju pôvodný gitarista August Worchell opustil. Skupina sa krátko na to rozpadla. Je ženatý s Lisou, spisovateľkou a učiteľkou, už takmer päťnásť rokov. Majú dve deti. 

Je známy hrou, ktorú predviedol v takých piesňach ako „November Rain“, „Estranged“ a v niektorých nových ako „I.R.S“, „Madagascar“, „Silkworms“ a „The Blues“. Stále je s Axlom Rosom a s „novým“ GnR, ale tiež sa zúčastnil na niekoľkých projektoch. Dnes pokračuje v hraní naživo a nahrávaní. Tiež hrával aj na iných nástrojoch, napríklad na tamburíne. Reed je tiež fanúšikom Larryho Normana, priekopník kresťanskej hudby, hral na Normanovom albume *[[Copper Wires]]*. Teraz je „gunnerom“ (člen Guns N’ Roses) dlhšie než akýkoľvek iný člen, samozrejme až na Axla.

## Albumy
Zoznam albumov Guns N’ Roses, na ktorých sa objavil.

**[[Use Your Illusion I]]* (1991)
**[[Use Your Illusion II]]* (1991)
**[[The Spaghetti Incident?]]* (1993)
**[[Chinese Democracy]]* (2006?)

## Externé odkazy
* gnronline.com - Guns N’ Roses - Oficiálna stránka 

Kategória:Rockoví klávesisti USA
Kategória:Členovia skupiny Guns N’ Roses
Kategória:Osobnosti z Clevelandu (Ohio)
Kategória:Osobnosti z Illinoisu
Točivý elektrický stroj

**Točivý elektrický stroj** je druh elektrického stroja. Je to elektricko-mechanické zariadenie, ktoré slúži na premenu elektrickej energie na mechanickú (motory) a opačne (generátory). Mechanická energia je zastúpená točivým mechanickým momentom na hriadeli stroja.

Konštrukčne ide o zariadenia tvorené statickou (stator) a točivou (rotor) časťou. Stator býva zvyčajne pevne prichytený k okolitým konštrukčným prvkom (o podložku a pod.), v jeho vnútri je valcová dutina pre rotor (tzv. vŕtanie stroja) a na jeho koncoch sú v osi umiestnené ložiská pre hriadeľ rotora. Rotor je pevne spojený s hriadeľom, pomocou ktorého sa prenáša mechanický krútiaci moment (mechanická energia). Vo všeobecnosti sú v drážkach statora aj rotora uložené elektrické vinutia, ktorých počet, usporiadanie a napájanie závisia od druhu stroja.

Elektrické točivé stoje zahŕňajú nemalú skupinu strojov, ktoré sa medzi sebou odlišujú princípom činnosti, použitým druhom napätia v hlavnom vinutí stroja (jednosmerné, striedavé), výkonom (malý, stredný, veľký), účelom použitia (stroje na všeobecné použitie, stroje so špecifickým účelom použitia, riadiace stroje).

## Rozdelenie

Rozdelenie podľa princípu činnosti:
* synchrónne stroje
* asynchrónne stroje (indukčné stroje)
* jednosmerné stroje
* striedavé komutátorové stroje

Kategória:Elektrické stroje
Charakteristika regulácie (elektrický točivý stroj)

Ide o pohľad na **reguláciu [[točivý elektrický stroj|elektrických točivých strojov]]** z dvoch hľadísk:
* *vplyv na [[účinnosť]] stroja*
* *vplyv na zaťažovacie charakteristiky stroja*

Regulácia z hľadiska vplyvu na účinnosť stroja môže byť:
* **Bezstratová** – pomer výkonu a príkonu je rovnaký pred aj po regulácii (rovnaká účinnosť).
* **Stratová** – pomer výkonu a príkonu po regulácii je nižší ako pred reguláciou (znížená účinnosť).

Regulácia z hľadiska vplyvu na zaťažovacie charakteristiky stroja
* **Tvrdá** – tvar priebehu charakteristiky sa nezmení, iba sa posunie
* **Mäkká** – zmení sa tvar (sklon) priebehu charakteristiky, pričom takáto zmena charakteristiky je nepriaznivá

Kategória:Elektrické stroje
Komutátor

thumb|Princíp činnosti komutátora (prepínanie polarity počas otáčania rotora)
**Komutátor** elektrických točivých strojov je mechanický prepínač alebo usmerňovač používaný v konštrukcii elektromotorov a generátorov. Jeho úlohou je prepínanie smeru prúdu privádzaného do cievok rotora tak, aby bola napájaná vždy tá cievka, ktorá je pod aktívnym pólom statora.

Je to zariadenie kruhového prierezu, pripevnené na hriadeli rotora, skladajúce sa z navzájom izolovaných kovových lamiel, ktoré sú elektricky pripojené na vinutia rotora. Používa sa pri jednosmerných strojoch a striedavých komutátorových strojoch. Prívody elektoromotora (generátora) sú prostredníctvom zberačov (kefka, uhlík) privedené na lamely, pričom v určitom okamihu napájajú iba niektoré z lamiel a to tak, že pri pootočení rotora (kefa príde na vedľajšiu lamelu) sa smer prúdu (polarita) v napájanej cievke zmení na opačný (funkcia mechanického striedača). V generátoroch sa indukované striedavé napätie v rotorovom vinutí komutátorom mechanicky usmerňuje, teda na svorkách rotorového obvodu je jednosmerné napätie.

left|thumb|300px|Komutátor elektrického točivého stroja
Komutátor je zložitá a značne mechanicky namáhaná súčiastka, ktorá prenáša veľké prúdy. Vzhľadom na medzipolohy (medzery medzi lamelami), nie celkom presnému dosadnutiu zberačov (kefiek) na lamely, značnému treniu a pod. je často zdrojom mechanických porúch, a tiež zdrojom značného elektromagnetického rušenia, ktoré vzniká iskrením na prechode kefka-lamela. Toto rušenie musí byť eliminované dodatočnými elektronickými obvodmi. Zároveň sa takéto stroje nesmú používať v prostredí s možnosťou výbuchu. 

Jednosmerné motory s komutátorom boli najčastejšou zložkou elektrických pohonov do konca 20. storočia. Dnes sú zariadenia s komutátorom nahrádzané alternátorami a jednosmernými asynchrónnymi motormi s elektronickým riadením. 
300px|left|thumb|Prepínanie cievok rotora komutátorom. Prívod je cez uhlíkové kefy pritláčané pružinou

Kategória:Konštrukcia elektrických strojov
Kotva (elektrický točivý stroj)

**Kotva** alebo **indukt** alebo **armatúra** je v elektrických točivých strojoch  tá časť stroja, do ktorej sa v prevádzke indukuje (vzniká) hlavné indukované napätie. 

U synchrónnych strojov je kotvou stator (indukuje sa do statorového vinutia), u asynchrónnych, jednosmerných a striedavých komutátorových strojov je ňou rotor (indukuje sa do rotorového vinutia).

Kategória:Elektrické stroje
Rotorový spúšťač

**Rotorový spúšťač** je externé zariadenie elektrických točivých strojov. Jeho funkciou je zlepšiť charakteristiky stroja pri nabiehaní z vypnutého do prevádzkového stavu, teda zvýšiť záberový moment stroja a znížiť záberový prúd odoberaný zo siete. Tvorí ho trojica regulovateľných rezistorov, zapojených do hviezdy. Počas nábehu sa hodnota prídavného odporu znižuje (vyraďovanie odporov spúšťača) až na minimálnu hodnotu, potom sa skratovačom zabezpečí dokonalejšie uzavretie (spojenie nakrátko) rotorového obvodu. Rotorový spúšťač sa pripája do rotorového obvodu asynchrónnych motorov. Z toho vyplýva, že rotorový spúšťač sa používa len pri trojfázových asynchrónnych motoroch s vinutým rotorom (ku klietkovým motorom sa nedá pripojiť, pretože obvod klietky je uzavretý a neprístupný).

Kategória:Elektrické stroje
Záťažný uhol (synchrónny stroj)

**Záťažným uhlom** elektrických točivých strojov sa rozumie fázový rozdiel medzi točivým magnetickým poľom statora a magnetickým poľom rotora (vyjadrený v stupňoch alebo v oblúkovej miere), závislý od zaťaženia stroja. Určuje sa len pre synchrónne stroje, a udáva statickú stabilitu stroja. Platí, že ak záťažný uhol prekročí hodnotu 90°, stroj vypadáva zo synchronizmu (neprípustný stav).

Kategória:Elektrické stroje
Bazár

**Bazár** môže byť:
* trhovisko (príp. celá príslušná ulica alebo štvrť) v krajinách Orientu, obyčajne krytá tržnica, pozri bazár (Orient)
* obchod s rozličným použitým, príp. chybným, menej kvalitným alebo dopredajovým tovarom, synonymum: starinárstvo, pozri bazár (starinárstvo)
* (príležitostný) organizovaný predaj darovaných, obyčajne vlastnoručne vyrobených vecí v niekoho alebo niečí prospech, pozri bazár (dobročinný predaj)
* zastarano: módny časopis, pozri pod módny časopis

## Pozri aj
* trh

## Referencie
Zberacie zariadenie točivého stroja

**Zberacie zariadenie [[točivý elektrický stroj|točivého stroja]]** je súhrn častí točivého stroja na prívod a odvod prúdu z komutátora alebo zo zberacích krúžkov. Patria sem aj nosné časti (stator).

Prúd sa privádza/odvádza kefami, ktoré sú uložené a vedené v kefových držiakoch, ktoré sa pripevňujú na nosič kefových držiakov. 

Nosiče kefových držiakov v striedavých strojoch sú spravidla priskrutkované na ložiskové štíty, ložiskové stojany alebo kryty. V jednosmerných strojoch sa spravidla pripevňujú na otočný nosný okruh kefových držiakov.

Kategória:Konštrukcia elektrických strojov
Skinefekt

**Skinefekt** alebo **povrchový (elektrický) jav** je jav prejavujúci sa vyššou koncentráciou elektrického prúdu na povrchu vodiča v porovnaní s ostatnými časťami vodiča.
Prejavuje sa tým viac,čím je vyššia frekvencia predchádzajúceho prúdu . Jeho vplyv potláčame zväčšovaním povrchu vodiča , prípadne ich postriebrením.

Elektrický prúd sa nerozloží rovnomerne po priereze vodiča, ale snaží sa prúdiť po vonkajšom povrchu.

## Teória

Prúd klesá v závislosti hĺbky od povrchu podľa vzorca:

:I=I_\mathrm{s} \,e^{-{\delta /d}}\qquad (1)

kde:

* *I*s - prúd na povrchu
* *<math>\delta</math>* - relatívna hĺbka od povrchu
* *d* - špeciálna skinová konštanta

Skinová konštanta sa počíta ako:

:d=\sqrt{\frac{2\rho}{\omega \mu}}\qquad(2)

kde:

* *<math>\rho</math>* - merný elektrický odpor materiálu
* *<math>\omega</math>* - uhlová frekvencia prúdu
* *<math>\mu</math>* - magnetická permeabilita

## Využitie
* *Indukčné kalenie* - zo vzorca (2) je vidieť, že kaliaca hĺbka závisí pomerne presne od frekvencie.

Kategória:Elektromagnetizmus
Indukčný stroj

**Indukčný stroj** je točivý elektrický stroj, ktorý pracuje na princípe elektromagnetickej indukcie. Patrí sem asynchrónny stroj a niektoré komutátorové stroje na striedavý prúd.

Kategória:Elektrické stroje
Komutátorový striedavý stroj

**Komutátorový striedavý stroj** je druh točivého elektrického stroja na striedavý prúd, ktorý má na rotore jednosmerné vinutie vyvedené na lamely komutátora.

Ide o hybrid asynchrónneho a jednosmerného stroja, pričom je napájaný zo striedavej siete.

## Konštrukcia
Stator je rovnaký ako stator asynchrónneho stroja, u menších strojov môže mať vyjadrené póly. Rotor je rovnaký ako rotor jednosmerného stroja, rozdiel je len v počte a rozložení komutátorových kief.

## Princíp činnosti
Ide o veľmi špecifickú súčinnosť poľa statora a rotora.

## Osobitosti vyhotovenia
Používajú sa hlavne dva typy:
:Jednofázový sériový komutátorový motor – motor napájaný z jednofázovej siete, stator a rotor sú sériovo radené. Motor má zvyčajne vysoké otáčky a je označovaný ako univerzálny.
:Trojfázový komutátorový motor – motor napájaný z trojfázovej siete. Stator a rotor majú samostatné napájanie, pričom jedno z nich je regulovateľné.

## Regulácia
Najväčšou výhodou tohoto typu elektrických točivých strojov je regulácia napätím v striedavej sieti. Otáčky je možné regulovať aj v podsynchrónnej aj v nadsynchrónnej oblasti.

## Použitie
Striedavé komutátorové stroje pracujú výhradne v motorickej prevádzke. Jednofázový sériový komutátorový motor sa používa v domácich spotrebičoch (mixér, vysávač, ...), trojfázový komutátorový motor sa využíva len na špeciálne účely, keď je nevyhnutné napätím regulovať trojfázový motor.

Kategória:Elektrické stroje
Jednosmerný stroj

**Jednosmerný stroj** je druh točivého elektrického stroja na jednosmerný prúd, pri ktorom os magnetického poľa budiaceho systému vinutí nemení v priestore svoj smer.

## Konštrukcia
Stator je z masívnej ocele, pričom nie je drážkovaný, ale má vyjadrené póly (pólové nadstavce). Vinutie statora (budiace vinutie) je napájané z jednosmerného zdroja.
Rotor (kotva) je tiež zložený z plechov, je drážkovaný a v drážkach je uložené rotorové vinutie (buď slučkový alebo vlnivý typ vinutia). Toto je po určitých pravidelných úsekoch vyvedené na lamely komutátora. Rotor je napájaný jednosmerným prúdom, cez kefový zberací systém na komutátore.

## Princíp činnosti
Budiace vinutie statora vytvára statické magnetické pole.
Rotor je síce napájaný jednosmerným prúdom, ale komutátor zabezpečí striedanie polarity napätia na jednotlivých cievkach vinutia, teda rotorové vinutie je pretekané striedavým prúdom. Charakter poľa rotora je taký, aby zabezpečoval v interakcií s poľom statora, otáčanie rotora v určitom smere (závisí od polarity napájania statora a rotora).
V generátorickej prevádzke je napájané len budiace vinutie, rotor je mechanicky poháňaný, pričom sa v cievkach vinutia indukuje striedavé napätie, ktoré je komutátorom usmernené a na svorkách stroja sa objaví jednosmerné napätie.

## Osobitosti vyhotovenia
Jednosmerné stroje sa používajú v rôznych zapojeniach, ktoré vyjadrujú spriahnutosť statorového a rotorového obvodu. Najpoužívanejšie sú:
:Cudzobudený stroj – obvod budenia je napájaný nezávisle od obvodu rotora.
:Derivačný stroj – obvod budenia je napájaný z toho istého zdroja ako obvod rotora.
:Sériový stroj – obvod budenia je v sérii s obvodom rotora (jeden napájací zdroj).
:Kompaundný stroj – má dva obvody budenia, pričom jeden je zapojený ako derivačný a druhý ako sériový.
Každé zo zapojení má iné zaťažovacie a regulačné charakteristiky, pričom aj možnosti regulácie a použitia sú rôzne.
Stator jednosmerných strojov môže byť dvoj-, štvor- a viacpólový. Stroje menších výkonov môžu mať namiesto statora s budiacim vinutím permanentný magnet. Niektoré jednosmerné motory, používané najmä v elektronike, majú otáčajúci sa stator (z permanentných magnetov) a statický rotor s elektronickou komutáciou (napr. ventilátory v PC). Používajú sa tiež mikro-motory, kde je vinutie rotora vytvarované priamo na doske plošného spoja.

## Regulácia
Hlavný regulačný parameter je napájacie napätie rotora. Zabezpečuje reguláciu otáčok stroja v širokom rozmedzí bez negatívneho vplyvu na účinnosť stroja. Ďalším typom je regulácia budenia. Ide o tvrdú a bezstratovú reguláciu ale v úzkom rozmedzí otáčok. Regulácia prídavnými odpormi v rotorovom obvode je mäkká a stratová (vzniká úbytok napätia na prídavnom odpore).

## Použitie
Veľké jednosmerné motory sa používajú v elektrickej trakcií (sériové zapojenie alebo zapojenie Ward-Leonard). Derivačné dynamá sú zdrojmi pre zváracie systémy. Špeciálny význam v elektronike majú jednosmerné motory ako polohovacie a regulačné zariadenia (servomotory).

## Poznámky




Kategória:Elektrické stroje
Zoznam pobočiek Mauthausenu

thumb|Mapa s vyznačením najvýznamnejších pobočiek Mauthausen-Gusenu

Nižšie je **zoznam pobočiek [[Koncentračný tábor Mauthausen-Gusen|koncentračného tábora Mauthausen-Gusen]]**. Tento zoznam nie je úplný, keďže viaceré pobočky existovali v rôznych obdobiach. Navyše bola otrocká práca väzňov využívaná v mnohých podnikoch a farmách, ktoré mali vlastných väzňov. 

# Aflenz
# Amstetten
## Frauenlager
## Männerlager
# Attnang-Puchheim
# Bachmanning
# Bretstein
# Dippoldsau
# Ebelsberg
# Ebensee
# Eisenerz
# Enns
# Ennsdorf
# Floridsdorf
# Graz
# Grein
# Großraming
# Gunskirchen
#: Waldwerke I
#: Sammellager
# Gusen
#: Gusen I
#: Gusen II (Sankt Georgen an der Gusen)
#: Gusen III (Lungitz)
# Haidfeld
# zámok Hartheim
# Hinterbrühl
# Hirtenberg
# Hollenstein
# Klagenfurt
# Lambach
# zámok Lannach
# Leibnitz
# Lenzing
# zámok Lind
# Lindau
# Linz
#: Aufräumungskommando
#: Linz I
#: Linz II
#: Linz III
# Loiblpass
#: Nord
#: Süd
# Maria-Lanzendorf
# Mauthausen
#: hlavný tábor
#: tábor sovietskych zajatcov Mauthausen
#: Zeltlager Mauthausen (stanový tábor)
#: loď - Donauhafen Mauthausen
# Melk
# Mistelbach am der Zaya
# zámok Mittersill 
# Moosbierbaum
# Passau
#: Passau I (Oberilzmühle)
#: Passau II (Waldwerke Passau-Ilzstadt)
#: Passau III (Jandelsbrunn)
# Peggau
# Perg 
# Ried im Innkreis
# Redl-Zipf 
# Sankt Lambrecht
#: Frauenlager
#: Männerlager
# Schönbrunn
# Schwechat
# Steyr
#: Steyr-Münichholz
# St. Aegyd am Neuwalde
# St. Valentin
# Ternberg
# Vöcklabruck
#: Vöcklabruck I
#: Vöcklabruck II
# Vöcklamarkt (Schlier Redl-Zipf)
# Deutsch-Wagram
# Wels
#: Wels I
#: Wels II
# Weyer
# Viedeň
#: AFA-Werke
#: Viedeň-Floridsdorf
#: Viedeň-Floridsdorf II (Schwechat II)
#: Viedeň-Floridsdorf III (Schwechat III)
#: Viedeň-Heidfeld (Schwechat I)
#: Viedeň-Hinterbrühl (Arbeitslager Haidfeld)
#: Viedeň-Hinterbrühl (See Grotte)
#: Viedeň-Jedlesee
#: Viedeň-Maria-Lanzendorf
#: Viedeň-Mödling
#: Viedeň-Schönbrunn (Kraftfahrtechnische Lehranstalt)
#: Viedeň-Schwechat ("Santa")
#: Viedeň-West (Saurerwerke)
# Wiener Neudorf
# Wiener Neustadt
#: Rax-Werk GmbH (otvorený dvakrát)

Kategória:Koncentračný tábor Mauthausen-Gusen
Kotva

**Kotva** môže byť:
* ťažký predmet spojený s loďou (alebo vzducholoďou), spravidla v tvare rozvetveného háku, slúžiaci na zachytenie lode o dno, pozri lodná kotva
* v stavebníctve: oceľový prvok s funkciou ťahadla, prenášajúci ťahovú kotviacu silu do zeminy alebo do skaly, pozri kotva (stavebníctvo)
* v elektrotechnike: časť točivého elektrického stroja, v ktorej vzniká elektrické napätie, pozri kotva (elektrický točivý stroj)
* (iný) predmet podobný lodnej kotve alebo slúžiaci na kotvenie, napr.:
** kotva (hodiny)
** kotva elektromagnetu (súčiastka z feromagnetických látok uzatvárajúca cestu magnetických silokriviek)
** klinová kotva
** skrutková kotva
* v informatike: skoková značka v rámci webovej stránky alebo všeobecne začiatočný alebo konečný bod hyperlinku, pozri kotva (HTML)
* pojem z neurolingvistického programovania, pozri kotva (NLP)

## Pozri aj
* kotvenie
* anker (kotva po nemecky; bývalá britská miera; bývalá nemecká miera; časť Lipska; nemecké priezvisko) 
* Anchor
* kotwica (symbol odporu v Poľsku)

## Iné projekty
Rádioastronómia

thumb|151 MHz mapa oblasti od 140° do 180° galaktickej dĺžky, od -5° do 5° galaktickej šírky

**Rádioastronómia** je odvetvie astronómie zaoberajúce sa štúdiom nebeských telies prostredníctvom rádiového žiarenia emitovaného fyzikálnymi procesmi vo vesmíre. Rádiové vlny sú omnoho dlhšie ako svetelné vlny, preto na zachytenie dobrého signálu sú potrebné veľmi veľké antény alebo sústavy antén pracujúcich spoločne. Väčšina rádioteleskopov používa parabolickú anténu na odrazenie vĺn do prijímača, ktorý deteguje a zosilňuje signál na použiteľné dáta. Toto umožňuje rádioastronómom vidieť oblohu v rádiovom spektre. Rádioastronómia je pomerne nové odvetvie astronómie, kde sa dá ešte mnoho objaviť.

## Pozri aj

* Atacama Large Millimeter/submillimeter Array


Kategória:Astronómia
Chimborazo

**Chimborazo** môže byť:
*sopka v Ekvádore, pozri Chimborazo (sopka)
*provincia v Ekvádore, pozri Chimborazo (provincia)
Astrobiológia

**Astrobiológia** (z gr. *astron* = *hviezda*, *bios* = *život* a *logos* = *veda* alebo *slovo*) alebo **bioastronómia** alebo **exobiológia** alebo **xenobiológia** je interdisciplinárne odvetvie kombinujúce aspekty astronómie, biológie a geológie, pričom primárne je zamerané na štúdium pôvodu, rozširovania a evolúcie života  na iných kozmických telesách, biologické podmienky vzniku života, možné formy života a jeho prejavy na telesách rozličného typu (najmä na planétach), možnú existenciu mikroorganizmov na Marse. prípadne na Venuši, Jupiteri a mesiacoch Jupitera. 

Zmeny albeda a spektier povrchu Marsa zodpovedajúce striedaniu ročných období sa pôvodne vysvetľovali prítomnosťou rastlinstva (machov a lišajníkov). Táto oblasť výskumu dostala názov astrobotanika (najmä zásluhou G. A. Tichova a W. M. Sintona). Zmeny povrchu sa dnes vysvetľujú činnosťou námrazy, vetrov a prachu. Laboratórne imitácie podmienok na Marse a iných nebeských telesách a s tým spojený biologický výskum aj biologický výskum v umelých družiciach sa nazývajú **exobiológia**. Výskum na biosatelitoch sa orientuje najmä na účinky beztiaže, preťaženia, radiácie, neprítomnosti alebo zníženého účinku magnetického poľa na živé organizmy. Vplyvmi kozmického prostredia na človeka sa zaoberá kozmická medicína. Pre všetky formy výskumu života mimo Zeme sa používa pomenovanie kozmická biológia alebo kozmobiológia.

Medzi základné témy astrobiológie patria nasledovné:
* Čo je život?
* Ako sa život dostal na Zem?
* V akých podmienkach môže existovať život?
* Ako je možné určiť, či existuje život na iných planétach? Ako často je možné očakávať objav zložitého života?
* Z čoho pozostáva život na iných planétach (uhlík, kremík)?


Kategória:Astronómia
Kategória:Biológia
Narmer

[thumb|[Narmerova paleta]]
**Narmer** bol egyptský faraón 0. dynastie, často je však zaraďovaný do 1. dynastie. Možno je totožný s Menim, ktorý je považovaný za zjednotiteľa Horného a Dolného Egypta do jedného štátu. Narmer je na rozdiel od neho historicky doložený vládca, jeho existenciu nám dokladajú písomné dokumenty z doby jeho vlády a známa *[[Narmerova paleta]]*. Na jednej strane je vyobrazený Narmer s korunou Horného Egypta, ako kyjom zabíja nepriateľa, na druhej strane je Narmer s korunou Dolného Egypta, jeho meno je napísané na obidvoch stranách tejto palety. Iným dokladom jeho existencie je hlavica vojnového kyja nájdeného v Abyde, na nej sa tiež nachádza Narmerovo meno.

## Kráľova hrobka
Narmerova hrobka sa našla v Abyde, kde sa nachádza pohrebisko hlavného mesta Horného Egypta Ceneja. Hrobku tvorí jama, ktorá je obložená nepálenými tehlami, jej pôdorys má rozmery 11x9,4 metra, nadzemná časť je už zničená. Pri Nagáde, ktorá leží severne od chrámového komplexu v Karnaku, však bola neskôr objavená hrobka jeho manželky, kráľovnej Neithotepy. Táto hrobka bola ale oveľa väčšia ako kráľova hrobka v Abyde. Na základe toho vznikla hypotéza, že Narmerova hrobka v Abyde je iba symbolická a že jeho skutočnú hrobku je potrebné ešte hľadať. S veľkou pravdepodobnosťou sa nachádza v Sakkáre, čo je hlavné pohrebisko hlavného mesta zjednoteného Egypta Menneferu.

## Totožnosť s inými kráľmi
Je isté, že Narmer existoval, pri niektorých panovníkoch, ktorí žili zhruba v rovnakom čase, to však isté nie je. Niektorí egyptológovia ho považujú za totožného s tradičným zjednotiteľom Egypta Menim, podľa iných je totožný aj s kráľom Ahom. Faraóni používali, hlavne v skorších obdobiach, viac mien. Pravdepodobnejšie je však, že Aha bol Narmerovým synom. Časť egyptológov považuje Narmera za totožného s kráľom Serketom, ktorý je však historicky doložený a je známejší pod označením Kráľ Škorpión.

## Pozri aj
* Meni
* Aha

## Externé odkazy
*  ''The Narmer Catalog''

Kategória:Faraóni
Kategória:0. dynastia Egypta